Diari Oficial de la Generalitat Valenciana


Sumari del DOGV 9890, del 11-07-2024 (2024/6805)

EXTRACTE de la convocatòria XXI Concurs de grups de música de la NRJ 0299.
--------------------------------------------------------------------------

### Dades del document

Número de DOGV
:   9890

Data del DOGV
:   11-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6805

CVE
:   CPXT-G-9945-3360

Data del document
:   05-07-2024

Organisme emissor
:   Universitat Miguel Hernández d'Elx

Tipus de document
:   Extracte

Correcció d'errades

 Descriptors 

:   * Universitat Miguel Hernández d'Elx
    * música
    * distinció honorífica
    * cultura

BDNS(Identif.):773458

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions <https://www.infosubvenciones.es/bdnstrans/GE/es/convocatoria/773458>

<http://www.pap.minhap.gob.es/bdnstrans>

*Primer. Persones beneficiàries*

Per a optar a la següent subvenció a què es refereixen les presents bases reguladores, la persona sol·licitant ha de reunir el requisit següent:

Pertànyer a la comunitat universitària de la UMH i al grup de música: PTGAS, PDI, estudiantat o *alumni*  (persones titulades). No és necessari que el grup al complet pertanga a la comunitat universitària, únicament la persona que presenta la sol·licitud, la qual ha de pertànyer al grup.

El nombre mínim d'integrants del grup ha de ser d'un participant. A més, les peces musicals que hi siguen presentades poden pertànyer a qualsevol estil musical.

No hi pot participar cap grup que haguera obtingut el primer premi en qualsevol de les edicions anteriors ni que tinguen actualment un contracte amb alguna companyia discogràfica.

En cap cas poden obtindre la condició de beneficiàries les persones o entitats en què concórrega alguna de les circumstàncies que preveu l'article 13.2 de la Llei 38/2003 general de subvencions.

*Segon. Objecte*

L'objecte de la present convocatòria que regula aquestes bases és atorgar els premis del XXI Concurs de Grups de Música de la UMH per a fomentar la cultura musical en l'entorn universitari.

*Tercer. Bases reguladores*

<https://boumh.umh.es/files/2024/07/RR_01647_2024.pdf>

*Quart. Quantia*

La dotació màxima total per a aquesta convocatòria és de 1.750,00 euros, repartits en un primer premi de huit-cents euros (800 €), un segon premi de sis-cents euros (600 €) i un tercer premi de tres-cents cinquanta euros (350 €), i la remuneració econòmica del premi queda subjecta a les retencions tributàries marcades per la legislació vigent.

*Quint. Termini de presentació de sol·licituds*

El termini de presentació de sol·licituds és de dos mesos a partir de l'endemà de la data de publicació de l'extracte d'aquesta convocatòria en el *Diari Oficial de la Generalitat Valenciana*  (DOGV).

*Sisè. Altres dades*

Amb la sol·licitud, s'hi ha d'aportar la documentació següent:

1. Fotocòpia del DNI o passaport.

2. Formulari de sol·licitud de l'annex II emplenat i signat electrònicament. El formulari de sol·licitud està disponible en el web de Cultura UMH: <https://cultura.umh.es/musica/umh-fest>

3. Maqueta amb l'enregistrament de tres cançons en format MP3, WAV o MP4A.

4. Imatge del grup en format PDF.

5. Biografia del grup en format PDF.

A la vista de les sol·licituds i la documentació, si es presenten més de cinc sol·licituds, la comissió de valoració valorarà les maquetes degudament presentades i emetrà un informe en el qual es concrete la preselecció de cinc grups per a l'actuació, i la resta de grups quedaran en reserva, en ordre de prelació, segons la valoració de la comissió. Els grups de reserva entraran en concurs en cas que falle algun dels grups seleccionats.

Les actuacions que realitzen els grups preseleccionats en el desenvolupament del XXI Concurs de Grups de Música de la UMH consistiran en: actuació de tres cançons, com a mínim, o, si és el cas, 15 minuts com a màxim. El Vicerectorat de Cultura, Igualtat i Diversitat, segons les condicions que exigisquen les autoritats sanitàries i les directrius de la UMH, proposarà la forma en què s'ha de desenvolupar el concurs i determinarà les condicions en què es podrà desenvolupar, si de manera presencial en una sala condicionada per a aquesta finalitat o de forma telepresencial amb els mitjans requerits a aquest efecte.

Quan s'haja resolt la convocatòria, la Universitat Miguel Hernández abonarà la quantitat que corresponga en cada cas a les persones beneficiàries, en el compte bancari que hi hagen facilitat, sempre que acrediten ser la persona titular o cotitular del compte.

  

Elx, 5 de juliol de 2024

Juan José Ruiz Martínez

El rector